သိန်းလွင် (ဒေါက်တာ)

ဒေါက်တာ သိန်းလွင် ( ၁၁ ဖေဖော်ဝါရီ ၁၉၄၄ မွေးဖွား) သည် မြန်မာလူမျိုး ပညာရေးစိတ်ပညာပါရဂူ ဖြစ်သည်။သူသည် မော်စကိုတက္ကသိုလ် မှ ပါရဂူဘွဲ့ရရှိခဲ့ပြီးနောက်ပိုင်းတွင် ပညာရေးတက္ကသိုလ်၌ နည်းပြနှင့် ပါမောက္ခအဖြစ် တာဝန်ထမ်းဆောင်ခဲ့သူ ဖြစ်သည်။ 

 ဇာတိနှင့် ပညာရေး 
ဒေါက်တာ သိန်းလွင်သည် ၁၉၄၄ ခုနှစ် ဖေဖော်ဝါရီ ၁၁ ရက် (သောကြာနေ့) တွင် မကွေးမြို့နယ်၊ မိကျောင်းရဲတိုက်နယ်၌ အဖ ဦးအေးမောင်နှင့် အမိ ဒေါ်မြသန်းတို့၏ မွေးဖွားခဲ့သည်။

၁၉၄၉ ခုနှစ် မှ ၁၉၅၉ ခုနှစ် အထိ မိကျောင်းရဲအထက်တန်းကျောင်းတွင် ပညာသင်ကြားခဲ့ပြီး (၁၀)တန်းအောင်မြင်ခဲ့သည်။

၁၉၆၀ ခုနှစ် မှ ၁၉၆၂ ခုနှစ် အထိ မကွေးဥပစာကောလိပ်တွင် ဥပစာ(ခ)တန်းအထိ ဆက်လက်ပညာသင်ယူခဲ့ပြီး၊ ၁၉၆၂ ခုနှစ် မှ ၁၉၆၄ ခုနှစ် အထိ ရန်ကုန်တက္ကသိုလ်၌ ဝိဇ္ဇာဘွဲ့ ရသည်အထိ သင်ကြားခဲ့သည်။

နောက်တစ်ဆင့် ၁၉၆၄ ခုနှစ် မှ ၁၉၆၆ ခုနှစ် အထိ ပညာရေးတက္ကသိုလ် တွင်  ဆက်လက်ပညာသင်ယူကာ B.Ed ဘွဲ့ရရှိခဲ့သည်။

 ဘဝဖြတ်သန်းမှုများ 
၁၉၆၆ ခုနှစ် တွင် လမ်းမတော်အထက (၁) တွင် အထက်တန်းပြဆရာအဖြစ် စတင်တာဝန်ထမ်းဆောင်ခဲ့သည်။ထိုတာဝန်ထမ်းဆောင်နေစဥ်  ၁၉၆၇ ခုနှစ် မှ ၁၉၇၁ ခုနှစ် အထိ မော်စကိုတက္ကသိုလ် တွင် ဆက်လက်ပညာသင်ကြားခွင့်ရပြီး ပညာရေးစိတ်ပညာဘာသာရပ်ဖြင့် ပါရဂူဘွဲ့ ရရှိခဲ့သည်။

၁၉၇၂ ခုနှစ် မှ ၁၉၇၈ ခုနှစ် အထိ ပညာရေးတက္ကသိုလ်၊ ပညာရေးစိတ်ပညာဌာန၌ နည်းပြနှင့် လက်ထောက်ကထိကအဖြစ် တာဝန်ထမ်းဆောင်ခဲ့သည်။

၁၉၇၆ ခုနှစ် တွင် ပညာရေးဝန်ကြီးဌာနတွင် ဒေသကောလိပ်များ ဖွင့်လှစ်ရေးလုပ်ငန်းများတွင် ပါဝင်ခဲ့ပြီး၊ ၁၉၇၈ ခုနှစ် မှ ၁၉၈၆ ခုနှစ် အထိ ထားဝယ်ကောလိပ် တွင် ကျောင်းအုပ်ဆရာကြီးအဖြစ် တာဝန်ထမ်းဆောင်ခဲ့သည်။၁၉၈၆ ခုနှစ် တွင် ပညာရေးတက္ကသိုလ်၊ ပညာရေးစိတ်ပညာဌာနတွင် ကထိက အဖြစ် တာဝန်ထမ်းဆောင်သည်။

၁၉၈၇ ခုနှစ် မှ ၁၉၉၆ ခုနှစ် အထိ ရန်ကုန်ပညာရေးတက္ကသိုလ်၊ ပညာရေးစိတ်ပညာဌာနတွင် ပါမောက္ခအဖြစ် တာဝန်ထမ်းဆောင်ခဲ့သည်။

၁၉၉၇ ခုနှစ်တွင် လုပ်သက် (၃၀) ပြည့်၍ အငြိမ်းစားယူခဲ့ပြီး၊ နောက်ပိုင်းတွင် ကလေးသူငယ်စောင့်ရှောက်ရေးအဖွဲ့ (U.K) တွင် အကြံပေးအဖြစ် ဆက်လက်တာဝန်ထမ်းဆောင်ခဲ့သည်။

 စာပေဖန်တီးမှုများ 
ဒေါက်တာ သိန်းလွင် သည် ပညာရေးနှင့် လူမှုဖွံ့ဖြိုးရေး အကြောင်းအရာများ ပါဝင်သည့် စာအုပ်များစွာ ရေးသားထုတ်ဝေခဲ့သူ ဖြစ်သည်။ထိုထဲတွင် -

 ၁၉၉၃ ခုနှစ်တွင်  ယူနီဆက်အတွက်မိဘနှင့်ကလေးသူငယ်များ ပြုစုစောင့်ရှောက်ရေးအတွက်(လသားမှ ၅-နှစ်အထိ)လက်စွဲစာစောင်
 ၁၉၉၄ - ယူနီဆက်မှပင် ရေပတ်ဝန်းကျင်သန့်ရှင်းရေးနှင့် တစ်ကိုယ်ရေကျန်းမာရေး(ဆရာလမ်းညွှန်) စာအုပ် 
 ၁၉၉၇ ခုနှစ် တွင် နုနယ်စဉ်က အစပျိုးကြ(ကလေးသူငယ်စောင့်ရှောက်ရေးအဖွဲ့U.K)၊ သောမတ်စ်ကို သင်ကြားခြင်း (U.K)၊ ပျော်ရွှင်ကြည်နူးစရာ ကလေးကစားစရာ အရုပ်များ၊ အခက်အခဲကျော်နိုင်ရေး နည်းလမ်းကောင်းများ အစရှိသည့် စာအုပ်များမှာ လူကြိုက်များခဲ့သည်။

 အရပ်ဘက်ဝန်ထမ်းဘဝ 
ဒေါက်တာ သိန်းလွင်သည် ယူနီဆက်၊ ယူအင်ဒီပီ၊ ယူနက်စကို၊ ESCAP တို့နှင့် ပူးပေါင်း၍ ပညာရေးနှင့် လူမှုဖွံ့ဖြိုးရေး လုပ်ငန်းများစွာ ဆောင်ရွက်ခဲ့သည်။ထိုအတွင်း ၁၉၉၇ ခုနှစ် တွင်   ESCAPနှင့် လူမှုဝန်ထမ်းဦးစီးဌာန တို့ ပူးပေါင်းအကောင်အထည်ဖော်သော Community-bared Prevention-ပရောဂျက်ကို ဆောင်ရွက်ခဲ့သည်။

သူသည် ၁၉၉၇ ခုနှစ်မှ  ၂၀၀၀ ပြည်နှစ် အထိ   ယူအင်ဒီပီ-ယူနက်စကိုပညာရေး ပရောဂျက်တွင် ကျောင်းလုပ်ငန်းအစီအစဉ်များ ဖွံ့ဖြိုး တိုးတက်ရေးအတွက် ကျွမ်းကျင်သူအဖြစ် ဆက်လက်လုပ်ကိုင်ခဲ့သည်။

ဒေါက်တာ သိန်းလွင်သည်  ဆိုဗီယက်ရုရှား၊ ဂျပန်၊ ဆွစ်ဇာလန်၊ တရုတ်၊ ထိုင်း၊ ဗီယက်နမ်၊ သီရိလင်္ကာ၊ စင်္ကာပူနှင့် ဖိလစ်ပိုင်နိုင်ငံများသို့ ပညာရေးဆိုင်ရာ လေ့လာရေးခရီးများသွားရောက်ခဲ့သည်။

 ရေးသားခဲ့သည့် စာအုပ်များ 
 ဗုဒ္ဓလမ်းစဉ်နှင့် ဘဝအမြင်
 မိဘနှင့်ကလေးသူငယ်များ ပြုစုစောင့်ရှောက်ရေးအတွက်(လသားမှ ၅-နှစ်အထိ)လက်စွဲစာစောင် (၁၉၉၃)
 ရေပတ်ဝန်းကျင်သန့်ရှင်းရေးနှင့် တစ်ကိုယ်ရေကျန်းမာရေး(ဆရာလမ်းညွှန်) (၁၉၉၄)
 ခေတ်အမြင် ဗုဒ္ဓဘာသာဆိုင်ရာ အမေးအဖြေများ (၁၉၉၅)
 ဗုဒ္ဓနည်းကျ စိတ်ထားလေ့ကျင့်ပျိုးထောင်မှု (၁၉၉၆)
 သင့်ကလေးလူတော်လူကောင်းဖြစ်အောင် (၁၉၉၆)
 သားဖွားဆရာမများအတွက် အခြေခံဆက်သွယ်ရေး ကျွမ်းကျင်မှုများ(လက်စွဲစာစောင်) (၁၉၉၆)
 ရှေ့သို့တက်လှမ်းဘဝအောင်ပန်း (၁၉၉၆)
 နုနယ်စဉ်က အစပျိုးကြ (၁၉၉၇)
 သောမတ်စ်ကို သင်ကြားခြင်း (၁၉၉၇)
 ပျော်ရွှင်ကြည်နူးစရာ ကလေးကစားစရာ အရုပ်များ (၁၉၉၇)
 အခက်အခဲကျော်နိုင်ရေး နည်းလမ်းကောင်းများ (၁၉၉၇)
 ရဲဝံ့စိတ်ဖြင့် ဘဝကိုအနိုင်ယူပါ (၁၉၉၈)
 ပြီးပြည့်စုံသော ဘဝတစ်ခုကို ဖန်တီးခြင်း (၁၉၉၈)
 ကြီးပွားချမ်းသာသောနည်းလမ်းကောင်းများ (၁၉၉၉)
 သောကကင်းကွာ စိတ်ချမ်းသာ (၂၀၀၀)
 ကိုယ်ကျင့်တရားနှင့် ဘဝအောင်မြင်ရေးအလေ့အကျင့်များ (၂၀၀၀)
 ချမ်းသာအောင်နေနည်း (၂၀၀၀)
 အပြုသဘောစိတ်ကောင်းနှင့်ယှဉ်ပြီးနေတတ်သော အလေ့အကျင့် (၂၀၀၀)
 စိတ်စေတနာကောင်းဖြင့် အကျိုးဆောင်ခြင်း (၂၀၀၀)
 စိတ်ကျန်းမာရေးအတွေးစာစုများ(၄-တွဲ) (၂၀၀၀ - ၂၀၀၁)
 ချစ်ခြင်းမေတ္တာရသစာစုများ (၂၀၀၁)
 ပုံပြင်ဖတ်ရအောင် (၂၀၀၁)
 နိုင်ငံတကာပညာရေးနှင့်မြတ်ပညာ (၂၀၀၁)
 မိဘတို့၏ သူငယ်ဥယျာဉ် (၂၀၀၂)
 မိဘတို့၏အရိပ်ပြစကား လက်ဆောင် မွန်များ  (၂၀၀၂)
 စိတ်ဖိစီးမှုလျှော့ချနည်းများ (၂၀၀၃)
 လူတိုင်းအတွက်ပညာရေး၊ နိုင်ငံ အဆင့်လုပ်ငန်းစီမံချက် (ဘာသာပြန်) (၂၀၀၃)
 အမှားစွမ်းအင်၊ အမှန်ခွန်အား (၂၀၀၄)
 လူသားနှင့် နှလုံးသားအလှပုံရိပ်များ (၂၀၀၅)
 ဗုဒ္ဓဓမ္မအနှစ်ပြ (၂၀၀၆)

 ကိုးကား 

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
Category:မြန်မာ တက္ကသိုလ် ပါမောက္ခများ